fi fi fi fi fi fi fi fi fi fi id fi id fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi eo fi fi ceb en nl ca it fr fi fi fi fi sv fi es tr es en en en
Arvonlisävero- Miten ja mistä sitä maksetaan?
Arvonlisävero on vero, joka lähes jokaisen suomalaisen yrityksen on maksettava tavaroiden tai palveluiden myynnistä. Arvonlisäverolliset yritykset sisällyttävät vaaditun verokannan myymänsä tuotteen tai palvelun myyntihintaan ja tilittävät kausittain myynnistä kertyneet verot valtiolle. Arvonlisäveroa kutsutaankin kulutusveroksi ja se on tarkoitettu kuluttajan maksettavaksi.
Yritykseltä toiselle suuntautuvassa kaupankäynnissä tilanne on tietenkin toinen, koska ostajana toimii toinen yritys. Tällöin tuotteen hintaan sisällytetty arvonlisävero tulee toisen yrityksen maksettavaksi. Tämän takia vero kertaantuu, koska ennen lopullista tuotteen myymistä tuotteen tai palvelun valmistukseen on voinut sisältyä useita toisilta yrityksiltä ostettuja välituotteita. Tästä syystä yritys voi tilittäessään lopullista kausittaista arvonlisäveroaan vähentää tilityksistä ne arvonlisäverot minkä toinen yrittäjä on laskuttanut häneltä kauden aikana esimerkiksi raaka-aineostosten tai toimistotarvikkeiden oston yhteydessä.  Näin vältetään veron kertaantuminen eikä samasta tuotteesta makseta useaan kertaan arvonlisäveroa. Moni yrittäjä puhuu ostoksien laittamisesta ”verovähennyksiin”. Tällä tarkoitetaan nimen omaan maksettujen ostosten arvolisäverojen vähentämistä yrittäjän itsensä laskuttamista arvonlisäveroista.
Käänteisessä arvonlisäverossa kysymys on siitä, että arvonlisäverovelvollinen liiketoimintatilanteessa vaihtuu siten, että myyjän sijasta ostaja on verovelvollinen ja vastaa valtiolle tehtävästä arvonlisäveron tilityksestä. Suomessa käänteinen arvonlisäverovelvollisuus on käytössä ainoastaan rakennusalalla, silloin kun ostajana on rakennuspalveluja muutoin kuin satunnaisesti myyvä yritys. Käänteinen arvonlisävero on ollut käytössä noin viisi vuotta ja sen tavoitteena on lisätä rakennusalan läpinäkyvyyttä sekä estää rakennusalalla tapahtuvia taloudellisia väärinkäytöksiä. Käännetyn arvonlisäveron kohdalla ostaja saa vähentää tilityksessään maksamansa arvonlisäveron, jonka on maksanut käännetyn arvonlisäverovelvollisuuden mukaisesti.
Lähtökohtaisesti Suomessa maksetaan 24 %:n verokannan mukaista arvonlisäveroa. On olemassa kuitenkin muutamia poikkeuksia; elintarvikkeista, rehuista sekä ravintola- ja ateriapalveluista maksetaan 14 % suuruista arvonlisäveroa. Esimerkiksi kirjat, lääkkeet sekä erilaiset liikunta- ja viihdepalvelut puolestaan toimivat 10 % arvonlisäverokannoilla. Täydellisen lista alennettujen verokantojen toimialoista löytyy verohallinnon kotisivuilta.
Ovatko kaikki yritykset arvonlisäverovelvollisia?
Lähes kaikki yritykset, jotka harjoittavat Suomessa tavaroiden tai palveluiden myyntiä ovat arvonlisäverovelvollisia. Poikkeuksena arvonlisäverovelvollisuudesta ovat kaikista pienimmät yritykset, jotka on vapautettu kokonaan arvonlisäverovelvollisuudesta. Yritys katsotaan vapautetuksi arvonlisäverovelvollisuudesta jos sen 12 kuukauden mittaisen tilikauden liikevaihto jää alle 10 000 euron. Pienet yritykset voivat kuitenkin halutessaan liittyä arvonlisäverovelvollisiksi. On tärkeää huomioida, että yrityksen on itse kyettävä arvioimaan ylittääkö liikevaihto asetettua rajaa vai ei. Myös eräät toimialat, kuten esimerkiksi rahoituspalvelut, vakuutuspalvelut, postin yleispalvelut sekä terveydenhoito on jätetty arvonlisäverovelvollisuuden ulkopuolelle.
Myöskään ulkomaalaisen yritys, joka ei ole oma-aloitteisesti hakeutunut verovelvolliseksi ja jolla ei ole kiinteää toimipaikkaa Suomessa ei ole arvonlisäverovelvollinen. Tässä tapauksessa yrityksen Suomessa myyvistä tavaroista syntyneen veron maksaa tuotteen tai palvelun ostaja.
Miten arvonlisäveron maksaminen tapahtuu?
Arvonlisäverovelvolliseksi ilmoittaudutaan yrityksen perustamisilmoituksella. Perustamisilmoituksen jälkeen yritys saa verohallinnolta arvonlisäveron maksuohjeen sekä yrityksen verotiliviitteen. Kohdekausittain yritys täyttää verohallinnolle menevän kausiveroilmoituksen ja tilittää arvonlisäveron omalla verotiliviitteellä annetun ohjeen mukaisesti. Arvonlisävero on oma-aloitteinen vero, jolla tarkoitetaan sitä, että yrityksen on oma-aloitteisesti huolehdittava kausiveroilmoituksen tekemisestä, veron laskemisesta ja sen maksamisesta. Helpoiten kausiveroilmoituksen voi tehdä sähköisesti.
Tavallisesti kohdekausi on kuukausi, jolla tarkoitetaan sitä, että kausiveroilmoitus ja siten arvonlisäveron tilitys tehdään kerran kuukaudessa. Jotkut pienemmät yritykset ovat kuitenkin oikeutettuja pidennettyyn maksu- ja ilmoitusjaksoon. Aivan pienimmät yritykset, joiden liikevaihto on kalenterivuonna alle 10 000 euroa, on siis vapautettu kokonaan arvonlisäverovelvollisuudesta. Yritykset joiden liikevaihto on enintään 25 000 euroa, tekevät kausiveroilmoituksen ja arvonlisäveromaksun kalenterivuosittain. Yritykset joiden liikevaihto on 25 000-50 000 euroa kalenterivuosittain tekevät ilmoituksen ja maksun kolmen kuukauden välein. Myös alkutuottajat ja kuvataitelijat ovat oikeutettuja pidempään ilmoitus- ja maksujaksoon liikevaihdosta riippumatta.
Hyödykkeen myynnistä syntyneistä arvonlisäveroista voidaan siis vähentää ostoissa jo maksetut arvonlisäverot. Näin ollen voi syntyä tilanteita jolloin yritys maksaa ostoistaan enemmän arvonlisäveroa kuin saa tuotteen myynneistä. Tässä tapauksessa negatiivinen erotus voidaan siirtää vähennyksenä seuraavaan tilitykseen.
Lisätietoja arvonlisäveroista ja niiden maksamisesta saa helpoiten verohallinnon kotisivuilta. On hyvä huomioida, että vaikka arvonlisäverotuksen perusidean ymmärtäminen auttaa jo pitkälle, on tärkeää pysyä mukana esimerkiksi arvonlisäverokannoissa tapahtuvissa muutoksissa ja pidennettyjen maksu- ja ilmoitusjaksojen rajoissa tapahtuvissa muutoksissa.
Rahoittaja.fi on Corona Capital Oy:n yritysrahoitusportaali, jonka kautta Suomessa toimivien yritysten on mahdollista hakea rahoitusta omiin tarpeisiinsa.  Tuotteisiimme kuuluvat niin yrityslaina kuin laskurahoituskin. Corona Capital Oy on vuonna 2013 perustettu  kotimainen perheyritys. Yritys työllistää 10 henkeä ja sen pääkonttori sijaitsee Helsingissä.
Laskurahoitus talouden ajautuessa taantumaan 8.9.2022
Oma pääoma vs. Vieras pääoma 7.9.2022
Kesän 2022 aukioloajat 30.6.2022
Hae meille töihin! 1.12.2021
Rahoittaja.fi on nyt Corona Capital 29.10.2021
Arkisto Valitse kuukausi syyskuu 2022  (2) kesäkuu 2022  (1) joulukuu 2021  (1) lokakuu 2021  (2) toukokuu 2021  (2) huhtikuu 2021  (1) maaliskuu 2021  (1) joulukuu 2020  (1) lokakuu 2020  (3) syyskuu 2020  (5) elokuu 2020  (1) kesäkuu 2020  (1) toukokuu 2020  (1) huhtikuu 2020  (1) maaliskuu 2020  (1) helmikuu 2020  (3) joulukuu 2019  (1) syyskuu 2019  (3) elokuu 2019  (2) kesäkuu 2019  (3) huhtikuu 2019  (2) maaliskuu 2019  (2) helmikuu 2019  (1) tammikuu 2019  (2) joulukuu 2018  (2) marraskuu 2018  (1) lokakuu 2018  (1) syyskuu 2018  (1) elokuu 2018  (1) kesäkuu 2018  (2) toukokuu 2018  (2) huhtikuu 2018  (1) maaliskuu 2018  (1) helmikuu 2018  (2) tammikuu 2018  (1) joulukuu 2017  (3) marraskuu 2017  (1) lokakuu 2017  (2) syyskuu 2017  (2) elokuu 2017  (2) heinäkuu 2017  (2) kesäkuu 2017  (4) toukokuu 2017  (2) huhtikuu 2017  (2) maaliskuu 2017  (1) helmikuu 2017  (2) tammikuu 2017  (5) joulukuu 2016  (4) marraskuu 2016  (1) lokakuu 2016  (4) syyskuu 2016  (3) elokuu 2016  (2) heinäkuu 2016  (2) kesäkuu 2016  (2) toukokuu 2016  (3) huhtikuu 2016  (3) maaliskuu 2016  (2) tammikuu 2016  (1) joulukuu 2015  (1) lokakuu 2015  (2)
Innopoli 3, B-talo 2. krs.
+358 (0) 290 300 400
© Corona Capital Oy - Suunnittelu ja tuotanto Forma Design & Monkinmedia